Poin is im 9. Joarhundad vo Posen und Gnesen aus grindt worn. Im 16. Joarhundad woar Poin oana vo de fiahndn Kontinentoimächt in Eiropa. Poin is donn noch de Poinischn Teilunga eascht noch'm Easchtn Wejdkriag ois unopbhängiga Stoot wieda entstondn. Im Zwoatn Wejdkriag woa Poin es easchte Laund, des wos de Nazis ogriffn hom. Noch da Niedalog vom Deitschn Reich is Poin unta de Kontroin vo da Sowjetunion kema und da poinische Stoot is afgrund vo da Konferenz vo Potsdam noch Westn vaschom worn. 1980 is de unobhängige Gwerkschoft Solidarność unta'm Lech Walesa grindt worn und schliassli hod si de kommunistische Herrschoft afglest. Poin is seit'm 12. Meaz 1999 NATO-Mitglied und is zum 1. Mai 2004 in de Eiropäische Union afgnumma worn.